rejauldu/bengali-wikipedia huggingface dataset:
হিনাতা কিদা (, ; জন্ম: ৪ জুলাই ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, কিদা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন হিনাতা কিদা ২০০০ সালের ৪ঠা জুলাই তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কিদা জাপান অনূর্ধ্ব-১৭ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ১টি গোল করেছেন।  তথ্যসূত্র  বহিঃসংযোগ                 বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে৩ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার
থাম্ব|টিমানে এর্দিমি, ২০০৮ টিমানে এর্দিমি চাদের বিদ্রোহী গোষ্ঠী "ডেমোক্রেটিক ফোর্সেস র্যালি" (Rassemblement des Forces pour le Changement, RFC)Seibert HB (November 2007) MIT Security Studies Program Working Paper এর নেতা, যার ২০০৮ সালের শুরুর দিকে ৮০০ সৈন্য ছিল। তিনি জাতিগতভাবে যাহাওয়া জনগণের সদস্য এবং চাদের রাষ্ট্রপতি ইদ্রিস দেবির ভাগ্নে।   জীবনী  ২০০৭ সালে চাদ টিমানে এর্দিমির বিরুদ্ধে আন্তর্জাতিক গ্রেপ্তারি পরোয়ানা জারি করে। ২০০৮ সালের ১৫ আগস্ট, একটি চাদিয়ান আদালত তাকে অনুপস্থিতিতে মৃত্যুদণ্ড দেয় আরও ১১ জনের সঙ্গে। এ রায়ের প্রতিক্রিয়ায় এর্দিমি বলেন, তিনি মামলার বিষয়ে জানতেন না এবং মন্তব্য করেন যে সরকারে তার বিরোধীদেরই "বিচারের মুখোমুখি হওয়া উচিত"।"Chad sentences former president to death", Reuters (International Herald Tribune), August 15, 2008.  আগের বিরোধিতা সত্ত্বেও, RFC সহ বিভিন্ন বিদ্রোহী দল ১৯ জানুয়ারি ২০০৯ সালে এক হয়ে "প্রতিরোধ বাহিনীর ইউনিয়ন" গঠন করে। এর্দিমি বলেন, এটি "আমাদের সরকারবিরোধী লড়াই আরও শক্তিশালী করবে"। তিনি দেবির সেনাবাহিনীর উন্নতি নিয়ে ব্যঙ্গ করে বলেন, দেবি "তার নতুন ট্যাংক ও বিমান চালানোর জন্য রোবট কেনা উচিত ছিল", কারণ "আমরা আক্রমণ করলে চালানোর লোক পাবে না"।"Chad's rebels unify in bid to overthrow Deby", January 19, 2009. প্রতিবেদনে বলা হয়, ২৩ জানুয়ারি ঐক্যমতের ভিত্তিতে এর্দিমিকে নতুন দলের নেতা নির্বাচিত করা হয়।"Chad rebels pick leader to head new unified group", AFP, January 23, 2009.  ২০১৭ সালের মধ্যে এর্দিমি কাতারে নির্বাসিত ছিলেন। সেখান থেকে তিনি দক্ষিণ লিবিয়ায় থাকা তার বিদ্রোহী বাহিনীকে নেতৃত্ব দিচ্ছিলেন। তার এই কার্যকলাপের ফলে চাদ কাতারের সঙ্গে কূটনৈতিক সম্পর্ক ছিন্ন করে, অভিযোগ করে যে কাতার "সন্ত্রাসবাদ" সমর্থন করছে।   তথ্যসূত্র   বিষয়শ্রেণী:২০শ শতাব্দীতে জন্ম বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
কুশাং শেরপা () (জন্ম ১৫ই ফেব্রুয়ারি ১৯৬৫) একজন ভারতীয় পর্বতারোহী, যিনি বিশ্বের প্রথম মানুষ হিসেবে মাউন্ট এভারেস্ট শৃঙ্গ তিনদিক দিয়ে আরোহণ করে বিশ্বরেকর্ড করেন।  সংক্ষিপ্ত জীবনী  কুশাং শেরপা ১৯৬৫ খ্রিষ্টাব্দের ১৫ই ফেব্রুয়ারি নেপালের মাকালু অঞ্চলে জন্মগ্রহণ করেন। যখন তার চৌদ্দ বছর বয়স, সেই সময় একটি অভিযাত্রী দল ওনার গ্রামের পাশ দিয়ে যাচ্ছিল, তখন কুশাং মালবাহকের কাজ করার জন্য তাদের সাথে পালিয়ে যান। তিনি বিশ্বের প্রথম মানুষ যিনি কম্পাসের তিনটি দিক দিয়ে এভারেস্ট আরোহণ করেন বিশ্বরেকর্ড করেন।। তিনি ১৯৯৩ খ্রিষ্টাব্দের ১০ই মে এভারেস্টের দক্ষিণ-পূর্ব শৈলশিরা বরাবর, ১৯৯৬ খ্রিষ্টাব্দে ১৭ই মে উত্তর-পূর্ব শৈলশিরা বরাবর, ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর এবং ১৯৯৯ খ্রিষ্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন।   কুশাং দোরজি শেরপা বর্তমানে ভারতের পশ্চিমবঙ্গ রাজ্যের দার্জিলিং শহরে বসবাস করেন এবং দার্জিলিঙের হিমালয়ান মাউন্টেনিয়ারিং ইনস্টিটিউট এ প্রশিক্ষক হিসাবে কর্মরত।   আরোহণ  কুশাং শেরপা মোট পাঁচবার এভারেস্ট শৃঙ্গ জয় করেন। ১৯৯৩  খ্রিষ্টাব্দের ১০ই মে প্রথমবার এভারেস্টের দক্ষিণ-পূর্ব শৈলশিরা বরাবর  ১৯৯৬ খ্রিষ্টাব্দের ১৭ই মে উত্তর-পূর্ব শৈলশিরা বরাবর।  ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর ।  ১৯৯৯ খ্রিষ্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন।  ২০০৩ খ্রিষ্টাব্দের শেষবার এভারেস্ট শৃঙ্গ জয় করেন।   তথ্যসূত্র    আরো পড়ুন   বিষয়শ্রেণী:ভারতীয় পর্বতারোহী বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় এভারেস্ট জয়ী বিষয়শ্রেণী:দার্জিলিঙের ব্যক্তি বিষয়শ্রেণী:ভারতে নেপালি অভিবাসী বিষয়শ্রেণী:ভারতের নাগরিকীকৃত নাগরিক বিষয়শ্রেণী:নেপালি পর্বতারোহী বিষয়শ্রেণী:পশ্চিমবঙ্গের পর্বতারোহী
রাজাবাবু - দ্য পাওয়ার হচ্ছে একটি বাংলাদেশী বাংলা ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও ভাওয়াল পিকচারসের ব্যানারে প্রযোজনা করেছেন মোজাম্মেল হক সরকার মনির। এতে মুখ্য ভূমিকায় অভিনয় করেন বাংলাদেশী সুপারস্টার শাকিব খান, অপু বিশ্বাস ও ববি হক। চলচ্চিত্রটি ২০১৫ সালের ২৩ সেপ্টেম্বর একযোগে ১৫২টি প্রেক্ষাগৃহে মুক্তি পায়, যা সেই সময় যেকোনো বাংলাদেশী চলচ্চিত্রের জন্য রেকর্ড সংখ্যক ছিল।  এর আগে রাজাবাবু দ্যা পাওয়ার নামে চলচ্চিত্রটি সেন্সর বোর্ডে জমা দেয়া হয়। সেন্সর বোর্ড দ্যা পাওয়ার কর্তন করে ছাড়পত্র দিলেও পরবর্তীতে পূর্বের নামেই চলচ্চিত্রটি মুক্তি দেয়া হয়।  কাহিনি ছোটবেলা থেকে এতিমখানায় বড় হওয়া রাজা ২৫ বছর বয়সে হয়ে যায় রাজাবাবু।নিপীড়ন-নির্যাতনের বিরুদ্ধে দাঁড়াতে হয় তাঁকে।  অভিনয়  শাকিব খান - রাজা/রাজাবাবু  অপু বিশ্বাস - সাথী  ববি - সুইটি  উজ্জ্বল - সৈয়দ রায়হান বাবু, রাজাবাবু’র বাবা  পারভীন সুলতানা দিতি - সৈয়দা শারমিন জাহান চৌধুরী, রাজাবাবু’র মা  প্রবীর মিত্র - রাজিব চৌধুরী, রাজাবাবু’র দাদা  সাদেক বাচ্চু - আসলাম সওদাগর  মিশা সওদাগর - ডায়মন্ড,  আসলাম সওদাগরের বড় ছেলে  শাহনূর - মমতা, রাজাবাবু’র বড় বোন  ওমর সানি - মারুফ, মমতা’র হবু জামাই  সুব্রত - সাথী’র বাবা  সিরাজ হায়দার - সুইটি’র বাবা  শিবা শানু - ওসি সাজ্জাদ  সাংকো পাঞ্জা  রাজু সরকার  আফজাল শরীফ - দৌলত আলী, রাজা’র বন্ধু  ফাইজান আহমেদ ববি  জ্যাকি আলমগীর  হাবিব খান  জামিলুর রহমান শাখা  যাদু আজাদ   সঙ্গীত   তথ্যসূত্র  বহিঃসংযোগ    বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বদিউল আলম খোকন পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র
ল্যারি ফ্রাঙ্কো (জন্ম ৫ এপ্রিল, ১৯৪৯) একজন আমেরিকান চলচ্চিত্র প্রযোজক। তিনি একজন অভিনেতা, দ্বিতীয় ইউনিটের পরিচালক এবং সহকারী পরিচালক হিসাবেও কাজ করেছেন। তিনি প্রাক্তন আটলান্টা ব্র্যাভস বেসবল খেলোয়াড় ম্যাট ফ্রাঙ্কো এবং ফ্রোনসি ফ্রাঙ্কোর পিতা। তিনি হলেন অভিনেতা কার্ট রাসেল ও সিজন হাবলির প্রাক্তন শ্যালক এবং অভিনেতা বিং রাসেলের প্রাক্তন জামাই। ল্যারি জে ফ্রাঙ্কো ইউসিএলএ ফিল্ম স্কুলে পড়েন।   চলচ্চিত্রের তালিকা  সমস্ত চলচ্চিত্র, অন্যকিছু উল্লেখ না করা হলে তিনি নির্মাতা।   বছর  চলচ্চিত্র  মন্তব্য  1981  কাটারের উপায়  সহকারী প্রযোজক  নিউ ইয়র্ক থেকে পালাও  1982  জিনিস  সহকারী প্রযোজক  1983  খ্রীস্টিন  কো-প্রযোজক  1984  তারকা ব্যক্তি  1986  লিটল চিনে বড় সমস্যা  1987  অন্ধকারের রাজকুমার  1988  তারা বাস করে  1989  ট্যাঙ্গো ও নগদ  কো-প্রযোজক  1991  দ্য রকেটার  নির্বাহী প্রযোজক  1992  ব্যাটম্যান রিটার্নস  কো-প্রযোজক  1995  দুটি বিট  লাইন প্রযোজক  Jumanji  নির্বাহী প্রযোজক  1996  মঙ্গলবার আক্রমণ!  1999  অক্টোবর স্কাই  ঘুমিয়ে পড়েছে ollow  নির্বাহী প্রযোজক  2001  জুরাসিক পার্ক III  2003  বেসামাল জাহাজ  2005  ব্যাটম্যান শুরু  2008  স্পাইডারউইক ক্রনিকলস  2009  2012  2011  নামবিহীন  2013  হোয়াইট হাউস ডাউন  2016  স্বাধীনতা দিবস: পুনরুত্থান  নির্বাহী প্রযোজক  2018  Discarnate  নির্বাহী প্রযোজক  নিউট্র্যাকার এবং চারটি রাজ্য    দ্বিতীয় ইউনিটের পরিচালক বা সহকারী পরিচালক   বছর  চলচ্চিত্র  মন্তব্য  1976  হ্যারি এবং ওয়াল্টার নিউ ইয়র্ক যান  দ্বিতীয় সহকারী পরিচালক মো  1977  কালো রবিবার  দ্বিতীয় সহকারী পরিচালক মো  মার্চ বা ডাই  সহকারী পরিচালক  1978  স্ট্রেইট টাইম  দ্বিতীয় সহকারী পরিচালক মো  জুয়াচুরি  দ্বিতীয় সহকারী পরিচালক মো  1979  এখন রহস্যোদ্ঘাটন  দ্বিতীয় সহকারী পরিচালক মো  গোলাপটি  সহকারী পরিচালক  1980  ব্যাঙটি  প্রথম সহকারী পরিচালক মো  1981  কাটারের উপায়  প্রথম সহকারী পরিচালক মো  নিউ ইয়র্ক থেকে পালাও  প্রথম সহকারী পরিচালক মো  1982  জিনিস  প্রথম সহকারী পরিচালক মো  1983  খ্রীস্টিন  প্রথম সহকারী পরিচালক মো  1984  তারকা ব্যক্তি  প্রথম সহকারী পরিচালক মো  1986  লিটল চিনে বড় সমস্যা  প্রথম সহকারী পরিচালক মো  1987  অন্ধকারের রাজকুমার  প্রথম সহকারী পরিচালক মো  1988  তারা বাস করে  প্রথম সহকারী পরিচালক মো    অভিনেতা হিসাবে   বছর  চলচ্চিত্র  ভূমিকা  মন্তব্য  1975  বিশ্বের সবচেয়ে শক্তিশালী মানুষ  ল্যারি (ছাত্র)  1979  এখন রহস্যোদ্ঘাটন  সৈনিক হেলিকপ্টার আটকে  অস্বীকৃত  1982  জিনিস  রাইফেল সহ নরওয়েজিয়ান যাত্রী  1988  তারা বাস করে  প্রতিবেশী    উৎপাদন ব্যবস্থাপক   বছর  চলচ্চিত্র  মন্তব্য  2016  স্বাধীনতা দিবস: পুনরুত্থান  ইউনিট প্রোডাকশন ম্যানেজার    টিভি    দ্বিতীয় ইউনিটের পরিচালক বা সহকারী পরিচালক   বছর  শিরোনাম  মন্তব্য  1979  এলভিস  টেলিভিশন ফিল্ম   প্রথম সহকারী পরিচালক মো    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার চলচ্চিত্র প্রযোজক বিষয়শ্রেণী:১৯৪৯-এ জন্ম বিষয়শ্রেণী:সনোরা, ক্যালিফোর্নিয়ার ব্যক্তিত্ব
ক্যাম্পেইন ফর লেবার পার্টি ডেমোক্রেসি (সিএলপিডি) হল লেবার পার্টির কর্মীদের একটি গ্রুপ যা লেবার পার্টির গঠনতন্ত্রে পরিবর্তনের জন্য প্রচারণা চালাচ্ছে যাতে নিশ্চিত করা যায় যে লেবার এমপিরা এবং লেবার সরকারগুলি পার্টির সদস্যতার জন্য সম্মত নীতি প্রণয়ন করে। এটি প্রায় দশজন লেবার এমপির সমর্থনে ১৯৭৩ সালে অ্যাক্টিভিস্টদের দ্বারা প্রতিষ্ঠিত হয়েছিল এবং এর প্রথম প্রেসিডেন্ট ছিলেন ফ্রাঙ্ক অ্যালাউন। একজন নেতৃস্থানীয় সহ-প্রতিষ্ঠাতা ছিলেন ভ্লাদিমির ডেরার, এবং গোল্ডার্স গ্রীনে তাঁর বাড়িটি প্রায় পঁচিশ বছর ধরে CLPD-এর সদর দফতর হয়ে ওঠে।   তথ্যসূত্র   বিষয়শ্রেণী:১৯৭৩-এ প্রতিষ্ঠিত সংগঠন বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:শ্রমিক দল (যুক্তরাজ্য) এর উপদল
thumb|400px|right|বিভিন্ন প্রকারের বহুভুজ: উন্মুক্ত (সীমানা ব্যতীত), শুধুমাত্র সীমানা (অন্তর্ভাগ ব্যতীত), বদ্ধ (সীমানা ও অন্তর্ভাগসহ), এবং স্ব-ছেদী মৌলিক জ্যামিতিতে বহুভুজ (ইংরেজি polygon) একটি সমতলীয় আকৃতি যেখানে সসীমসংখ্যক রেখাংশ একে অপরের সাথে আবদ্ধ হয়ে বহুভূজীয় শৃঙ্খল তথা বহুভূজীয় বর্তনীর মত একটি বদ্ধ ক্ষেত্র তৈরি করে। এই নিশ্চল সমতলীয় ক্ষেত্র বা আবদ্ধ বর্তনীকে অথবা এদের উভয়কে একত্রে বহুভুজ বলা যেতে পারে।  বহুভূজের রেখাংশগুলিকে এর ভুজ বা বাহু বলা হয়। আর দুইটি বাহু একে অপরের সাথে যে বিন্দুতে মিলিত হয়, তাকে শীর্ষবিন্দু বা শীর্ষ বলা হয়। বহুভুজের অন্তর্ভাগকে কখনও কখনও এর "দেহ" বলা হয়। একটি "ক"-ভুজ হচ্ছে ক-সংখ্যক বাহুবিশিষ্ট একটি বহুভুজ যেখানে "ক" একটি স্বাভাবিক সংখ্যা। যেমন— একটি ত্রিভুজ হল একটি তিন বাহু বিশিষ্ট বহুভুজ। বহুভুজ একটি দ্বিমাত্রিক ধারণা।  যেসব বহুভুজ নিজেকে ছেদ করে না সেগুলো হল সরল বহুভুজ। বহুভুজের প্রাথমিক জ্যামিতিক ধারণাটিকে অনেক বিশেষায়িত উদ্দেশ্যে পরিবর্তন করে নেওয়া হয়েছে। গণিতবিদেরা প্রায়ই এমন সব বহুভুজ নিয়ে কাজ করেন যেগুলি সরল ও নিজেকে ছেদ করে না এবং এই সরল আকৃতিগুলোর ভিত্তিতেই বহুভুজকে সংজ্ঞায়িত করেন। কোন বহুভুজের সীমানা বা বাহুহুলো তার নিজের উপর দিয়েও গমন করতে পারে। যেমন— তারকা বহুভুজের বাহুসমূহ বহুভূজটিকে ভেদ করে।  মাত্রার পরিমাপগত বিবেচনায় কোন বহুভুজ হল অতি সাধারণ পলিটপ বা বহুস্থানের একটি দ্বিমাত্রিক উদাহরণ। বহুভুজসমূহের বহু সংখ্যক সাধারণীকৃত রূপ রয়েছে যেগুলো বিভিন্ন উদ্দেশ্যে সংজ্ঞায়িত। অকুব্জ বহুভুজ- যে সকল বহুভুজের কর্ণ সামতলিক ক্ষেত্রের বাইরে থাকে, তাকে অকুব্জ বহুভুজ বলে।  ব্যুৎপত্তি গ্রীক πολύς (পলিস) এবং γόνυ (গনিয়া) থেকে polygon শব্দটি এসেছে। পলিস শব্দের অর্থ বহু বা অনেক এবং গনিয়া শব্দের অর্থ কোনা বা কোণ। অতএব polygon শব্দটির ব্যুৎপত্তিগত অর্থ হল বহুকোণ। এছাড়াও γόνυ (গনি) থেকে gon শব্দটি এসেছে বলে মনে করা হয় যার অর্থ হাঁটু। Extract of p. 404 পক্ষান্তরে ভুজ শব্দটির অর্থ বাহু বা হাত যা সংস্কৃত থেকে নেওয়া হয়েছে। একটি বহুভুজে সম সংখ্যক কোণ ও বাহু বিদ্যমান। polygon এর বাংলা পারিভাষিক শব্দ হিসেবে বহুভুজ শব্দটি চয়ন করা হয়েছে। বহুভুজের বাহুগুলো সাধারণত সোজা রেখা দ্বারা সংযুক্ত থাকে এবং প্রতিটি বাহুর সংযোগস্থলে একটি কোণ সৃষ্টি হয়। গণিত ও জ্যামিতিতে বহুভুজের বিভিন্ন ধরন রয়েছে যেমন ত্রিভুজ, চতুর্ভুজ, পঞ্চভুজ ইত্যাদি। বহুভুজের অধ্যয়ন জ্যামিতির একটি গুরুত্বপূর্ণ অংশ যা বাস্তব জীবনের বিভিন্ন সমস্যার সমাধানে ব্যবহার করা হয়।   ক্ষেত্রফল  একটি সুষম বহুভুজের ক্ষেত্রফলযেখানে  হল বাহুর সংখ্যা,a হল কেন্দ্র হতে বাহুর দূরত্ব আয়তক্ষেত্রের ক্ষেত্রফল- দৈর্ঘ্য x প্রস্থ বর্গক্ষেত্রের ক্ষেত্রফল- বাহু x বাহু  তথ্যসূত্র  গ্রন্থতালিকা  Coxeter, H.S.M.; Regular Polytopes, Methuen and Co., 1948 (3rd Edition, Dover, 1973).  Cromwell, P.; Polyhedra, CUP hbk (1997), pbk. (1999).  Grünbaum, B.; Are your polyhedra the same as my polyhedra? Discrete and comput. geom: the Goodman-Pollack festschrift, ed. Aronov et al. Springer (2003) pp. 461–488.'' (pdf )  বিষয়শ্রেণী:ইউক্লিডীয় সমতলীয় জ্যামিতি বিষয়শ্রেণী:গণিত বিষয়শ্রেণী:বহুভুজ
কারিমা বেগম (জন্ম:২৩ মার্চ ১৯৭৬) হলেন একজন নেপালি রাজনীতিবিদ এবং সাবেক কৃষিমন্ত্রী। তিনি বর্তমানে ২ নং প্রদেশের সংসদ সদস্য। তাঁর জন্ম বীরগঞ্জ, নেপাল। তিনি ২০০৯-২০১১ সাল পর্যন্ত কৃষিমন্ত্রী ছিলেন।  রাজনৈতিক জীবন ২০০৯ সালের ২০ নভেম্বর, কারিমা বেগম মন্ত্রী থাকাকালীন, তিনি নির্বাচিত জেলা পরিদর্শনকালে তৎকালীন জেলা কর্মকর্তাকে থাপ্পড় মেরেছিলেন। কারণ জেলা পরিদর্শনের জন্য জেলা কর্মকর্তা একটি গাড়ি যোগাড় করতে পারেন নি। এই কারণে ২০১৮ সালে কারিমা বেগমকে দুই হাজার রুপি জরিমানা দিতে হয়েছিল। ২০১৩ সালে দল পরিবর্তন করে মাধেদি জন অধিকার ফোরাম, নেপাল- যোগ দেন এবং পর্সা জেলা-১ আসন থেকে নির্বাচনে অংশ নেনে। সেই নির্বাচনে পরাজিতও হন। ২০১৫ সালে তাকে পর্সা জেলার আদালত বিশ হাজার রুপি জরিমানা করেন; কারণ তিনি ২০০৭ সালে একজন ভারতীয় নাগরিককে অবৈধভাবে নেপালি নাগরিত্বের সনদ দেন। ২০১৭ সালের নির্বাচনে, তিনি সমাজবাদী পার্টির প্রতিনিধিত্ব করে ২ নং প্রদেশের সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:রাজনীতিতে নেপালি নারী বিষয়শ্রেণী:১৯৭৬-এ জন্ম বিষয়শ্রেণী:২১শ শতাব্দীর নেপালি নারী রাজনীতিবিদ বিষয়শ্রেণী:মধেশী ব্যক্তি বিষয়শ্রেণী:নেপালি মুসলিম
নব তেলেঙ্গানা, ভারতের তেলেঙ্গানা রাজ্যের একটি তেলুগু ভাষার সংবাদপত্র। Minister launches ‘Nava Telangana’ এটি করিমনগর, খাম্মাম, হায়দ্রাবাদ, রাঙ্গা রেড্ডি, ওয়ারঙ্গল এবং মেহবুবনগরে প্রকাশিত হয়। এটি ২১ মার্চ ২০১৫ সালে প্রথম প্রকাশিত হয়।   কাগজটি অনলাইনেও পাওয়া যায়। এটি একমাত্র তেলুগু সংবাদপত্র যার ব্যবসায়ী মালিকানা নেই। নব তেলেঙ্গানা গঠনের আগে, সংস্থাটি অন্ধ্র প্রদেশে তেলুগু দৈনিক প্রজাসক্তি  প্রকাশ করেছিল।   আরো দেখুন    ভারতের সংবাদপত্রের তালিকা  প্রচলন অনুযায়ী ভারতের সংবাদপত্রের তালিকা  প্রচলন অনুযায়ী বিশ্বের সংবাদপত্রের তালিকা   তথ্যসূত্র    বহিঃসংযোগ   বিষয়শ্রেণী:তেলুগু ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:হায়দ্রাবাদের সংবাদপত্র বিষয়শ্রেণী:২০১৫-এ তেলেঙ্গানায় প্রতিষ্ঠিত
মুহাম্মদ দাউই (, ; জন্ম: ১৪ মে ২০০৩) হলেন একজন তিউনিসীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং তিউনিসিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন মুহাম্মদ দাউই ২০০৩ সালের ১৪ই মে তারিখে তিউনিসিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ          বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:এতোয়াল স্পোর্তিভ দু সাহেলের ফুটবলার বিষয়শ্রেণী:মিশরে প্রবাসী ফুটবলার বিষয়শ্রেণী:তিউনিসীয় প্রবাসী ফুটবলার বিষয়শ্রেণী:পুরুষ ফুটবল ফরোয়ার্ড
মহোওগাঁও () ভারতের মধ্য প্রদেশ রাজ্যের ইন্দোর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মহোওগাঁও শহরের জনসংখ্যা হল ২০,৫২১ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মহোওগাঁও এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ইন্দোর জেলার শহর ও নগর
সরুক্ষেত্ৰী বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (চার বার)।  ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,০৫,৮১০ জন যার মধ্যে পুরুষ ভোটার ১,০৫,৬৫৮ জন এবং নারী ভোটার ১,০০,১৪৬ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। সরুক্ষেত্ৰী বিধানসভা কেন্দ্রে ২০২১ ভোটার লিঙ্গানুপাত ৯৪৮।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭৫,৩৩২ জন যার মধ্যে পুরুষ ভোটার ৯২,০৭৭ জন এবং নারী ভোটার ৭৩,২৫৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪৯,৫৪৭ জন যার মধ্যে পুরুষ ভোটার ৭৯,৬০৬ জন এবং নারী ভোটার ৬৯,৯৪১ জন।https://www.news18.com/assembly-elections-2021/assam/sarukhetri-election-result-s03a046/   বিধানসভার সদস্য    নির্বাচন বিধায়কদল সময়কাল২০২১ জাকির হোসেন সিকদার  আইএনসি ২০১৬-বর্তমান২০১৬২০১১আলী হোসেন এআইইউডিএফ২০১১-১৬২০০৬ ড. তারাপদ দাস স্বতন্ত্র২০০১-১১২০০১১৯৯৬ নাজিম উদ্দিন খান সিপিআই(এম)১৯৯১-২০০১১৯৯১১৯৮৫দীনবন্ধু চৌধুরী স্বতন্ত্র১৯৮৫-৯১১৯৮৩আমির হামচা তালুকদার  আইএনসি১৯৮৩-৮৫১৯৭৮সিরাজুল হক স্বতন্ত্র১৯৭৮-৮৩১৯৭২কন্দর্প কুমার দাস আইএনসি১৯৭২-৭৮১৯৬৭এম. নায়ক স্বতন্ত্র১৯৬৭-৭২  নির্বাচনী ফলাফল ২০২১ ফলাফল   ২০১৬ ফলাফল    তথ্যসূত্র   বিষয়শ্রেণী:বড়পেটা জেলা বিষয়শ্রেণী:আসামের বিধানসভা কেন্দ্র
ব্যালন ডি'অর নারী (, , এছাড়াও বালোঁ দর ফেমিনেঁ নামে পরিচিত) হলো ফরাসি সাময়িকী ফ্রান্স ফুটবল কর্তৃক প্রদানকৃত একটি বার্ষিক ফুটবল পুরস্কার, যা পূর্ববর্তী মৌসুমের সেরা নারী খেলোয়াড়কে প্রদান করা হয়। এটি ২০১৮ সালে প্রথম প্রদান করা হয়েছিল, যা নরওয়ের আদা হেগেরবার্গ জয়লাভ করেছিলেন। অস্ট্রেলীয় আক্রমণভাগের খেলোয়াড় স্যাম কার এবং ফরাসি রক্ষণভাগের খেলোয়াড় ওয়েন্দি রেনার একমাত্র খেলোয়াড় যারা প্রতিষ্ঠার পর থেকে প্রতি বছর এই পুরস্কারের জন্য মনোনীত হয়েছেন (২০১৮, ২০১৯, ২০২১, ২০২২, ২০২৩)। স্যাম কার একমাত্র খেলোয়াড় যিনি প্রতি বছর শীর্ষ ২০ মনোনয়নের মধ্যে স্থান পেয়েছেন এবং ধারাবাহিকভাবে শীর্ষ ৭-এ রয়েছেন। ২০২২ সালে বার্সেলোনার অধিনায়ক আলেক্সিয়া পুতেয়াস প্রথম ও একমাত্র খেলোয়াড় হিসেবে পরপর দুইবার এই পুরস্কার করেছেন।  তথ্যসূত্র  নারী বিষয়শ্রেণী:২০১৮-এ প্রবর্তিত পুরস্কার
মানসা () ভারতের পাঞ্জাব রাজ্যের মানসা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১২ মিটার (৬৯৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মানসা শহরের জনসংখ্যা হল ৭২,৬০৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মানসা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
প্যারোনাইকিয়া হলো নখের চারপাশের ত্বকের একটি প্রদাহ। স্ট্যাফাইলোকক্কাস অরিয়াস ব্যাকটেরিয়ার আক্রমণে এটি হঠাৎ করে হতে পারে। আবার ক্যানডিডা অ্যালবিকানস্ ছত্রাকের আক্রমণে এটি ধীরে ধীরে হতে পারে।   প্যারোনাইকিয়া শব্দটি  থেকে এসেছে। প্যারা অর্থ, "আশেপাশে" এবং অনিক্স অর্থ "নখ"।, ,   বারবার হাত ধোয়া এবং কিউটিকেলে আঘাত যেমন বারবার নখ কামড়ানোর ফলে প্যারোনাইকিয়ার ঝুঁকি বেড়ে যায়।  চিকিৎসার মধ্যে রয়েছে অ্যান্টিবায়োটিক এবং অ্যান্টিফাঙ্গাল ওষুধ।  যদি পুঁজ থাকে তবে ছেদ এবং নিষ্কাশন বিবেচনা করা হবে।  প্যারোনাইকিয়া সাধারণত হার্পেটিক উইটলো বা ফেলন এর প্রতিশব্দ হিসাবে ভুল প্রয়োগ করা হয়।   সংজ্ঞা এবং ব্যুৎপত্তি  প্যারোনাইকিয়া হলো নখের চারপাশে ত্বকের একটি প্রদাহ, যা হঠাৎ (তীব্র) হতে পারে, যখন এটি সাধারণত ব্যাকটেরিয়াম স্ট্যাফিলোকক্কাস অরিয়াসের কারণে হয়, অথবা ধীরে ধীরে (দীর্ঘস্থায়ী) যখন এটি সাধারণত ক্যান্ডিডা অ্যালবিকানস নামক ছত্রাক দ্বারা সৃষ্ট হয়।  শব্দটি  থেকে এসেছে   প্যারা অর্থ "আশেপাশে" এবং অনিক্স অর্থ "নখ"।   লক্ষণ ও উপসর্গ  তর্জনী এবং মধ্যমা আঙ্গুলগুলি সাধারণত প্যারোনাইকিয়া দ্বারা প্রভাবিত হয় এবং লালভাব, ফোলা এবং ব্যথা দেখা দেয়। কখনো পুঁজ বা স্রাব উপস্থিত হতে পারে।   কারণসমূহ    রোগ নির্ণয়    চিকিৎসা চিকিৎসার মধ্যে রয়েছে অ্যান্টিবায়োটিক এবং অ্যান্টিফাঙ্গাল ওষুধ। যদি পুঁজ থাকে তবে ছেদ এবং নিষ্কাশন বিবেচনা করা হবে। [   রোগতত্ত্ব  পুরুষ এবং মহিলাদের মধ্যে প্যারোনাইকিয়া হওয়ার অনুপাত হলো ৩ঃ১। তাই মহিলাদের মাঝে এটি বেশি দেখা যায় না। প্যারোনাইকিয়া সাধারণত কায়িক-শ্রমিকদের প্রভাবিত করে যারা তাদের হাত বা পা দীর্ঘ সময়ের জন্য পানিতে ডুবিয়ে রাখে (যেমন, ডিশওয়াশার)। মধ্যবয়সী মহিলারা সংক্রমণের সর্বোচ্চ ঝুঁকিতে থাকে।  তথ্যসূত্র  বিষয়শ্রেণী:যক্ষ্মা বিষয়শ্রেণী:নখ
আফজাল মিয়া (জন্ম: অজানা - মৃত্যু: ১৯৯১) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।   জন্ম ও শিক্ষাজীবন  আফজাল মিয়ার পৈতৃক বাড়ি গাজীপুর জেলার সদর উপজেলার ভারারুল গ্রামে। তার বাবার নাম জমির উদ্দিন এবং মায়ের নাম জহুরা খাতুন। তার স্ত্রীর নাম মরিয়ম আফজাল। তাদের এক ছেলে, দুই মেয়ে।   কর্মজীবন  পাকিস্তান নৌবাহিনীতে চাকরি করতেন আফজাল মিয়া। ১৯৭১ সালের ফেব্রুয়ারি মাস থেকে ছুটিতে ছিলেন। মুক্তিযুদ্ধ শুরু হলে ভারতে গিয়ে যোগ দেন যুদ্ধে। পরে তাকে মুক্তিবাহিনীর নৌ-শাখার অন্তর্ভুক্ত করা হয়। ১২ অক্টোবর মুক্তিবাহিনীর নৌ-শাখা গঠিত হয়। নৌ-শাখায় অন্তর্ভুক্ত হওয়ার পর তিনি দুটি অপারেশনে অংশ নেন।   মুক্তিযুদ্ধে ভূমিকা  ১৯৭১ সালের ১০ ডিসেম্বর খুলনার রূপসা নদীতে ভারতীয় জঙ্গিবিমান ভুলক্রমে মুক্তিবাহিনীর দুই জাহাজে বোমাবর্ষণ করে। এতে দুই জাহাজই বিধ্স্ত হয় এবং মুক্তিবাহিনীর নৌউইংয়ের অনেকে শহীদ ও আহত হন। এই বিমান হামলায় আফজাল মিয়াসহ কয়েকজন ভাগ্যক্রমে বেঁচে যান। সেদিন দুপুরে তিনটি জঙ্গিবিমান তাদের জাহাজের ওপর দিয়ে দক্ষিণ-পশ্চিমে সাগরের দিকে উড়ে যায়। জাহাজের নৌসেনারা বিমানগুলোকে শত্রু পাকিস্তানিদের বিমান মনে করে সম্ভাব্য হামলা মোকাবিলায় ক্যাপ্টেনের কাছে অনুমতি চাইলেও তিনি সে অনুমতি দেননি। ক্যাপ্টেন ছিলেন ভারতীয় নৌবাহিনীর। তিনি হয়তো ভেবেছিলেন, ঘটনার ওখানেই শেষ। কিন্তু তার সেই ধারণা ছিল ভুল। পরে বিমানগুলো আবার পেছন দিক থেকে জাহাজ লক্ষ্য করে এগিয়ে আসে। খুব নিচু দিয়ে উড়ে এসে কোনো রকম সতর্কতা না দেখিয়েই পদ্মা ও পলাশে বোমাবর্ষণ করে। প্রথম হামলায়ই বিধ্স্ত পদ্মা। একটি গোলা এসে পড়ে পদ্মার ইঞ্জিন রুমে। পলাশেও বোমা পড়ে, তবে সচল ছিল। ওই অবস্থাই পলাশ এগিয়ে যেতে থাকে। একটু পর বিমানগুলো ফিরে এসে আবার পলাশে বোমাবর্ষণ করে। ভারতীয় জঙ্গিবিমান প্যানভেল জাহাজে বোমাবর্ষণ করেনি। পরে প্যানভেল জাহাজের নাবিকেরা আফজাল মিয়াসহ কয়েকজনকে উদ্ধার করে চিকিৎসার জন্য কলকাতায় পাঠায়। তার একটি চোখ সম্পূর্ণ নষ্ট হয়ে যায়।  আফজাল মিয়াদের গানবোট দুপুরের মধ্যেই নির্বিঘ্নে পৌঁছে গেল রূপসা নদীতে, খুলনা শিপইয়ার্ডের কাছাকাছি। ওই গানবোটের সঙ্গে আছে আরও দুটি জাহাজ। তিনটির মধ্যে দুটি মুক্তিবাহিনীর, অপরটি ভারতীয় নৌবাহিনীর। মুক্তিবাহিনীর জাহাজের নাম ‘পদ্মা’ ও ‘পলাশ’; ভারতীয় জাহাজের নাম ‘আইএনএস প্যানভেল।’ তারা যাচ্ছেন খুলনায় পাকিস্তানি নৌঘাঁটি দখলের জন্য। এ অপারেশনের সাংকেতিক নাম ‘অপারেশন হটপ্যান্টস।’ বহরের সামনে প্যানভেল, মাঝে কিছুটা দূরত্বে পদ্মা, পেছনে পলাশ। কোনো প্রতিরোধ ছাড়াই এগিয়ে যাচ্ছে জাহাজগুলো। আফজাল মিয়া পদ্মা জাহাজের আর্টিফিশার। সে দিন তিনি ইঞ্জিন রুমে নিজের কাজে ব্যস্ত।  এমন সময় গোটা জাহাজ কেঁপে উঠে ইঞ্জিনরুমে আগুন ধরে গেল। তিনি ছিটকে পড়লেন। যখন হুঁশ হলো তখন চোখে কিছু দেখতে পারছেন না। ক্ষতবিক্ষত আফজাল মিয়া অনেক কষ্টে ইঞ্জিনরুম থেকে বেরিয়ে এলেন ডেকে। সেখানে করুণ দৃশ্য। চিৎকার, চেঁচামেচি, দৌড়াদৌড়ি। নিহত সহযোদ্ধাদের লাশ পড়ে আছে। আহত সহযোদ্ধারা কাতরাচ্ছেন। অক্ষত সহযোদ্ধারা ছোটাছুটি করছেন পানিতে লাফিয়ে পড়ার জন্য। যে যেভাবে পারছেন নদীতে ঝাঁপিয়ে পড়ছেন জীবন বাঁচাতে। আহত আফজাল মিয়ার গোটা মুখমণ্ডল ও হাত-পা রক্তাক্ত। এর পর তিনি কীভাবে কখন নদীতে ঝাঁপিয়ে পড়েছেন নিজেও জানেন না। লাইফ জ্যাকেট পরা থাকায় নদীর পানিতে ভাসতে থাকলেন। তখনো ঠিকমতো দেখতে পারছেন না। অনেকক্ষণ পর দেখেন তিনি নদীর তীরে।    পুরস্কার ও সম্মাননা   বীর উত্তম   পাদটীকা      তথ্যসূত্র   বিষয়শ্রেণী:বীর উত্তম বিষয়শ্রেণী:১৯৯১-এ মৃত্যু বিষয়শ্রেণী:জন্ম সাল অজানা বিষয়শ্রেণী:গাজীপুর জেলার ব্যক্তি
ফ্রাঙ্ক অসওয়াল্ড হুলি (৩০ নভেম্বর ১৯২৩ - ২১ জানুয়ারী ২০১৫  ) ছিলেন একজন ইংরেজ লেবার পার্টির রাজনীতিবিদ।   রাজনৈতিক জীবন  ১৯৫৯ সালের সাধারণ নির্বাচনে হুলি স্কিপটনের বিরুদ্ধে প্রতিদ্বন্দ্বিতা করেন এবং দ্বিতীয় স্থান অর্জন করেন। তিনি প্রথমবার ১৯৬৪ সালে শেফিল্ড হিলি আসনের জন্য প্রতিদ্বন্দ্বিতা করেন, কিন্তু রক্ষণশীল পিটার রবার্টসের কাছে পরাজিত হন।  "হুলি ফর হিলি" এই প্রচারণা স্লোগান নিয়ে, তিনি ১৯৬৬ সালের সাধারণ নির্বাচনে শেফিল্ড হিলিতে জয়ী হন। তিনি ১৯৫০ সালে প্রতিষ্ঠার পর থেকে এই আসনটি জয়ী প্রথম লেবার পার্টির প্রার্থী। তবে ১৯৭০ সালের সাধারণ নির্বাচনে তিনি কনজারভেটিভ জন ডিন স্পেন্সের কাছে ৭১৩ ভোটে আসনটি হেরে যান। ১৯৭৪ সালের ফেব্রুয়ারির নির্বাচনে তিনি আসনটি পুনরুদ্ধার করেন এবং ১৯৮৩ সালের সাধারণ নির্বাচন পর্যন্ত এটি বহাল রাখেন, যখন স্থানীয় দল তাকে অনির্বাচিত করে। এরপর তিনি স্ট্রাটফোর্ড-অন-অ্যাভনের কনজারভেটিভ দুর্গে পরাজিত হন।  মেগ মান, যিনি ২০০১ সালে শেফিল্ড হিলিতে জয়ী হয়েছিলেন, তিনি ১৯৬৬ সালের সাধারণ নির্বাচনে হুলির প্রচারণা ব্যবস্থাপকের মেয়ে ছিলেন।   তথ্যসূত্র    বহিঃসংযোগ       বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০১৫-এ মৃত্যু বিষয়শ্রেণী:১৯২৩-এ জন্ম